Vandag se sportnuusWayde van Niekerk. (AP Photo/Tim Ireland, File) Atletiek: Van Niekerk het in 2016 die verbeelding van die atletiekwêreld aangegryp toe hy die 400 m-wêreldrekord na 43,03 sekondes by die Olimpiese Spele in Rio de Janeiro verbeter het. ’n Ernstige kniebesering en ’n positiewe Covid-19-toets het gesorg dat hy lank buite aksie was. Hy sal egter vandag sy terugkeer tot internasionale atletiek maak wanneer by die wegspringblokke van die Gala dei Castelli in Switserland aantree. Rugby: Die Springbokke se Wêreldbeker-generaal het die afgelope naweek sy kruisligamente tydens ’n wedstryd tussen Montpellier en Racing 92 in Frankryk geskeur en kan vir maande op die krukkelys wees. Die Rugbykampioenskap begin op 7 November in Australië. Krieket: Engeland het die tweede wedstryd met 24 lopies gewen nadat die Aussies se kolflys ineengestort het. Aaron Finch se span het die eerste kragmeting met 19 lopies gewen. Suid-Afrika se Faf du Plessis en Imran Tahir kan onder die internasionale spelers tel.